**Obec Červený Hrádok, Červený Hrádok č. 193, 951 82 Červený Hrádok, IČO: 00 656 127**

Vec: **Výzva na predloženie ponuky**

 Obec Červený Hrádok, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiada o predloženie ponuky v zmysle § 117 ZVO na nižšie špecifikovaný predmet zákazky s názvom **„Rekonštrukcia verejného priestranstva v obci Červený Hrádok“.**

1. **Identifikácia** verejného obstarávateľa**:**

Názov verejného obstarávateľa:Obec Červený Hrádok

Sídlo: Červený Hrádok č. 193, 951 82 Červený Hrádok

Štatutárny zástupca: Mgr. Miroslav Kráľ

 IČO: 00 656 127

 DIČ: 2021059007

 Tel.: +421 37/634 22 46

Mob.: 0905 665 855

E-mail: obec@cervenyhradok.sk

Internetová stránka: www.cervenyhradok.sk

Bankové spojenie: Prima banka Slovensko, a.s.

Číslo účtu IBAN: SK71 5600 0000 0022 4299 8001

1. **Miesto predloženia/doručenia ponuky:** Obec Červený Hrádok, Červený Hrádok č. 193, 951 82 Červený Hrádok, **e-mail: starosta@cervenyhradok.sk**
2. **Kontaktná osoba pre verejné obstarávanie:**  Mgr. Miroslav Kráľ, mob.: 0905 665 855
3. **Predmet obstarávania:**

Predmetom obstarávania sú stavebné práce na realizáciu diela „Rekonštrukcia verejného priestranstva v obci Červený Hrádok“

CPV kód predmetu zákazky: 45000000-7 Stavebné práce

1. **Typ zmluvy, ktorá bude výsledkom verejného obstarávania:**

Zmluva o dielo

1. **Podrobný opis predmetu zákazky (predmetu obstarávania):**

Predmetom obstarávania sú stavebné práce na realizáciu diela “Rekonštrukcia verejného priestranstva v obci Červený Hrádok” v nasledovnom rozsahu:

* rekonštrukcia a doplnenie pôvodných chodníkov okolo obecného úradu a kultúrneho domu a doplnenie spevnených plôch pre parkovanie automobilov pred obecným úradom a kultúrnym domom. Zámer rieši dva druhy spevnených plôch. Jeden pre chodníky a druhý typ spevnená plocha pre odstavenie automobilov. Spevnené plochy budú zhotovené z betónovej zámkovej dlažby. Podkladom bude zhutnený terén, ďalšie vrstvy podľa výpisu skladby konštrukcií (výkresová časť projektovej dokumentácie). Všetky časti chodníkov budú zhotovené tak, aby bol zabezpečený bezbariérový prechod cez všetky časti na celom úseku trasy. Búracie práce budú spočívať v odstránení pôvodných betónových chodníkov a v odstránení obrubníkov v miestach napojenia novej spevnenej plochy. V priestore nových spevnených plôch sa odkope zemina do príslušnej hĺbky. Zámer rieši aj výsadbu piatich kusov dreviny – javor poľný (Acer campestre), ktorý bude tvoriť líniu popri chodníku za kultúrnym domom a vizuálne oddelí priestor detského ihriska.

Bližší rozsah prác je popísaný v projektovej dokumentácii, ktorá tvorí Prílohu č. 1 tejto výzvy a výkaze výmer, ktorý tvorí Prílohu č. 2 tejto výzvy. Zhotoviteľ je povinný vykonať dielo v rozsahu podľa výkazu výmer, ktorý je Prílohou č. 2 tejto výzvy a projektovej dokumentácie, ktorá je Prílohou č. 1 tejto výzvy.

Predmet zákazky nie je rozdelený na časti. Uchádzač musí predložiť ponuku na celý predmet zákazky. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

1. **Predpokladaná hodnota zákazky: 16 588,32 EUR bez DPH**

Verejný obstarávateľ si vyhradzuje právo neprijať ponuku, ktorej návrh na plnenie kritéria bude vyšší ako predpokladaná hodnota zákazky.

1. **Miesto a termín dodania predmetu zákazky**:

Miesto stavby: Obec Červený Hrádok, k.ú. Červený Hrádok, pozemok p.č. 203/2, p.č. 109

Termín dodania predmetu zákazky: projekt je financovaný z Európskeho poľnohospodárskeho fondu pre rozvoj vidieka a štátneho rozpočtu. Obec predkladá žiadosť o poskytnutie nenávratného finančného príspevku /Žiadosť o poskytnutie NFP/ na uvedený projekt /názov projektu: Rekonštrukcia verejného priestranstva v obci Červený Hrádok/ v rámci výzvy č. MAS\_020/7.2/3. Termín dodania predmetu zákazky bude po ukončení verejného obstarávania podpisom Zmluvy o dielo na zhotovenie stavebných prác a po nadobudnutí účinnosti Zmluvy o poskytnutí nenávratného finančného príspevku /Zmluva o poskytnutí NFP/ uzavretej medzi poskytovateľom pomoci /Pôdohospodárskou platobnou agentúrou/ a prijímateľom pomoci /Obec Červený Hrádok/.

1. **Lehota na dodanie alebo dokončenie predmetu zákazky alebo trvanie zmluvy:** do 2 mesiacov od dňa prevzatia staveniska.

Obhliadka miesta realizácie zákazky je možná. Informácie je možné získať a termín obhliadky je možné dohodnúť s kontaktnou osobou pre verejné obstarávanie. Výdavky spojené s obhliadkou miesta realizácie zákazky idú na ťarchu uchádzača.

1. **Súťažné podklady k výzve na predloženie ponuky:**

Súťažné podklady sú bez úhrady. Súťažné podklady sú súčasťou tejto výzvy na predloženie ponuky a jej príloh.

1. **Financovanie predmetu zákazky:**

Európsky poľnohospodársky fond pre rozvoj vidieka (75%) a štátny rozpočet (25%).

1. **Lehota na predloženie ponuky:** 12.01.2021, 10:00

Pre posúdenie dodržania lehoty na predloženie ponuky je rozhodujúci čas prijatia e-mailu do schránky verejného obstarávateľa.

1. **Spôsob predloženia ponuky:** elektronicky na e-mail: starosta@cervenyhradok.sk

Uchádzač môže predložiť iba jednu ponuku.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Kritériom na vyhodnotenie ponúk je **najnižšia celková cena** **v EUR vrátane DPH** – váha kritéria je 100 %.

Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR), matematicky zaokrúhlená na dve desatinné miesta.

Uchádzač musí predložiť Návrh na plnenie kritérií – podľa Prílohy č. 3 tejto výzvy – podpísaný uchádzačom alebo osobou oprávnenou konať za uchádzača, vrátane uvedenia identifikačných údajov. Úspešný bude ten uchádzač, ktorý navrhne najnižšiu cenu, splní požiadavky na predmet zákazky, obsah ponuky a podmienky účasti. Ostatní uchádzači budú neúspešní.

1. **Podmienky účasti, obsah ponuky a pokyny na zostavenie ponuky:**
	1. **Podmienky účasti týkajúce sa osobného postavenia:**
		1. Uchádzač musí spĺňať podmienky účasti týkajúce sa osobného postavenia podľa § 32 ods.1 písm. e) ZVO. Jej splnenie preukazuje uchádzač alebo každý člen skupiny dodávateľov jedným zo spôsobov nasledovne:
2. predložením dokladov podľa § 32 ods. 2 písm. e) ZVO - doklad o oprávnení dodávať tovar, poskytovať službu alebo uskutočňovať stavebnú prácu zodpovedajúcu predmetu zákazky alebo
3. zápisom do zoznamu hospodárskych subjektov, ktorý je vedený podľa § 152 ZVO, a z ktorého bude zrejmé, že uchádzač je oprávnený dodávať tovar, poskytovať službu alebo uskutočňovať stavebnú prácu zodpovedajúcu predmetu zákazky. V tomto prípade uchádzač nemusí predkladať doklad v súlade s bodom 15.1.1 písm. a)
	* 1. Verejný obstarávateľ uzná rovnocenný zápis do zoznamu hospodárskych subjektov alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ prijme aj iný rovnocenný doklad predložený uchádzačom.
		2. V súlade s § 187 ods. 7 ZVO, ktorý nadobudol účinnosť dňa 18.04.2016, je zápis v zozname hospodárskych subjektov vykonaný podľa predpisov účinných do 17.04.2016 zápisom v rozsahu zapísaných skutočností.
		3. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 ZVO. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená. Uvedenú podmienku overuje verejný obstarávateľ z verejne dostupných zdrojov (t.j. register osôb so zákazom účasti vo verejnom obstarávaní, ktorý vedie Úrad pre verejné obstarávanie).
		4. Uchádzač musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora – ak relevantné.
		5. Uchádzač preukazuje splnenie podmienky účasti predložením niektorého z vyššie uvedených dokladov (stačí fotokópia, resp. doklad vytlačený z internetu) spolu s predložením ponuky.
	1. **Podmienky účasti týkajúce sa technickej alebo odbornej spôsobilosti**
		1. Uchádzač preukazuje splnenie podmienky predložením Čestného vyhlásenia (podľa Prílohy č. 4 tejto výzvy).

 Zdôvodnenie primeranosti požadovanej podmienky:

 verejný obstarávateľ si takto overuje stabilitu, skúsenosti a schopnosť uchádzača na

 trhu s predmetom zákazky. Preukázanie úspešnej realizácie stanoveného minimálneho

 objemu zákaziek vedie k výberu zhotoviteľa, garantujúceho profesionálnu, plynulú a

 bezproblémovú realizáciu zákazky bez zbytočných prieťahov a jej úspešné dokončenie

 v zmluvne dohodnutom termíne a zároveň overuje jeho spoľahlivosť a technickú

 spôsobilosť dodať predmet zákazky. Splnenie tejto požiadavky umožňuje verejnému

 obstarávateľovi preveriť primerané skúsenosti pri realizovaní dodávok stavebných prác

 rovnakého alebo podobného charakteru a zložitosti.

* 1. **Verejný obstarávateľ požaduje, aby ponuka obsahovala nasledovné doklady a**

 **údaje**:

* 1. **List (doklad) - Identifikačné údaje uchádzača:** obchodné meno a sídlo uchádzača, IČO, DIČ, IČ pre DPH, telefón, e-mail, webová stránka (ak relevantné), bankové spojenie, č. účtu a pod., s uvedením predmetu zákazky na ktorú sa ponuka predkladá.
	2. **Návrh uchádzača na plnenie kritérií na vyhodnotenie ponúk** (podľa Prílohy č. 3 tejto výzvy). Uchádzač vo svojej ponuke navrhne cenu za zákazku podľa požadovaného rozsahu. Uchádzač, ktorý nie je platiteľom DPH, uvedie jednotkovú cenu a uvedie, že nie je platiteľom DPH. Uchádzač, ktorý je platiteľom DPH uvedie jednotkovú cenu bez DPH aj vrátane DPH. Uchádzačom navrhnutá cena musí byť uvedená ako konečná, musí zahŕňať všetky náklady spojené s plnením zákazky.
	3. **Doklady/dokumenty, ktorými uchádzač preukáže splnenie podmienok účasti** podľa bodu 15.1 tejto výzvy. U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia, resp. doklad vytlačený z internetu).
	4. **Ocenený výkaz výmer** (podľa Prílohy č. 2 tejto výzvy). Tento bude prílohou Zmluvy o dielo uzavretej medzi verejným obstarávateľom a úspešným uchádzačom. Ocenený výkaz výmer predloží uchádzač orazený a podpísaný vo formáte PDF (sken) a aj v exceli.
	5. **Návrh Zmluvy o dielo (**podľa Prílohy č. 5 tejto výzvy), podpísaný uchádzačom alebo osobou oprávnenou konať za uchádzača, v ktorej vyplní identifikačné údaje a ustanovenia týkajúce sa ceny. Uchádzač predkladá Zmluvu o dielo bez jej príloh.
	6. **Čestné vyhlásenie** (Príloha č. 4 tejto výzvy).

Ponuky sa predkladajú v elektronickej podobe e-mailom na starosta@cervenyhradok.sk, s uvedeným predmetom “**Rekonštrukcia verejného priestranstva v obci Červený Hrádok“**

Doklady v ponuke musia byť predložené ako scan originálov (s výnimkou dokladov, ktorými uchádzač preukazuje splnenie podmienok účasti týkajúce sa osobného postavenia podľa bodu 15.1 tejto výzvy – stačí scan fotokópie, resp. dokladu vytlačeného z internetu), podpísané uchádzačom, alebo osobou oprávnenou konať za uchádzača a doručené v lehote na predloženie ponuky na vyššie uvedenú e-mailovú adresu.

Ponuky, doklady a dokumenty vo verejnom obstarávaní sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

Ak uchádzač nepredloží všetky náležitosti ponuky podľa bodu 15 tejto výzvy, jeho ponuka nebude hodnotená.

1. **Otváranie ponúk:** kancelária starostu obce, Oú Červený Hrádok, 12.01.2021, 11:00
2. **Postup pri otváraní ponúk:**

Otváranie ponúk bude neverejné.

1. **Lehota viazanosti ponúk**:

Uchádzač je svojou ponukou viazaný od uplynutia lehoty na predloženie ponuky až do uplynutia lehoty viazanosti ponúk. Lehota viazanosti ponúk uplynie dňom 30.09.2021.

1. **Osoby určené pre styk so záujemcami a uchádzačmi:**

Prípadné nejasnosti týkajúce sa výzvy na predloženie ponuky a jej jednotlivých príloh (súťažných podkladov), je možné konzultovať s kontaktnou osobou pre verejné obstarávanie Mgr. Miroslav Kráľ, mob.: 0905 665 855, e-mail: starosta@cervenyhradok.sk

|  |
| --- |
|  |

1. **Ďalšie informácie verejného obstarávateľa:**

Všetky náklady spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

 Uchádzač môže predloženú ponuku dodatočne doplniť, zmeniť alebo vziať späť

 do uplynutia lehoty na predloženie ponuky. Doplnenie, zmenu alebo späť vzatie ponuky je

 možné vykonať odvolaním pôvodnej ponuky na základe písomnej žiadosti uchádzača,

 podpísanej uchádzačom alebo osobou oprávnenou konať za uchádzača, doručenej osobne,

 zaslanej prostredníctvom poštovej zásielky alebo e-mailom (scan originálu žiadosti).

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom, ktorých ponuky sa vyhodnocovali. Informáciu o výsledku vyhodnocovania ponúk zašle verejný obstarávateľ všetkým uchádzačom elektronicky (e-mailom).

S úspešným uchádzačom bude podpísaná Zmluva o dielo. Uzavretá zmluva nesmie byť v rozpore so súťažnými podkladmi (výzvou na predloženie ponuky a jej prílohami) a s ponukou predloženou úspešným uchádzačom. Platobné podmienky sú uvedené v návrhu Zmluvy o dielo, ktorá tvorí Prílohu č. 5 tejto výzvy. Úspešný uchádzač pri podpise Zmluvy o dielo predloží aj jej Prílohy č. 1, 2, 3, 4.

 Splatnosť faktúry je 60 dní od jej preukázateľného doručenia verejnému obstarávateľovi.

 Verejný obstarávateľ požaduje, aby sa úspešný uchádzač zmluvne zaviazal (v Zmluve o

 dielo), že v prípade, ak ako dodávateľ predmetnej zákazky bude potrebovať navýšiť svoje

 kapacity pre realizáciu predmetnej zákazky, v takomto prípade zamestná na realizáciu

 predmetnej aktivity osoby dlhodobo nezamestnané v mieste realizácie predmetnej zákazky

 (obec, okres, VÚC).

 Úspešný uchádzač je povinný predložiť pri podpise Zmluvy o dielo poistenie

 zodpovednosti za škodu na majetku obce platné počas realizácie diela (Príloha č. 4

 Zmluvy o dielo).

 Ponuky doručené na adresu verejného obstarávateľa v lehote na predloženie ponuky

 sa uchádzačom nevracajú. Zostávajú u verejného obstarávateľa ako súčasť dokumentácie

 z verejného obstarávania.

 Proces tohto verejného obstarávania, ktorý osobitne neupravujú tieto súťažné podklady

 (Výzva na predloženie ponuky a jej prílohy) sa riadi príslušnými ustanoveniami ZVO.

1. **Dátum zaslania výzvy na predloženie ponuky: 31.12.2020**
2. **Dátum zverejnenia výzvy na predloženie ponuky na internetovej stránke obce: 31.12.2020**

V Červenom Hrádku, dňa 31.12.2020

 ..........................................................

**Mgr. Miroslav Kráľ**

 osoba zodpovedná za verejné obstarávanie

**Prílohy k výzve na predloženie ponuky:**

Príloha č. 1 – Projektová dokumentácia

Príloha č. 2 – Výkaz výmer

Príloha č. 3 – Návrh na plnenie kritérií

Príloha č. 4 – Čestné vyhlásenie

Príloha č. 5 – Zmluva o dielo